钦定古今图书集成/明伦汇编/官常典/第737卷 > 徐弼
## 钦定古今图书集成/明伦汇编/官常典/第737卷 > 徐弼

按《无锡县志》：“弼，字子相，葛桓姊子也。方孝孺以桓故，
知而荐之，官工部主事。奉使秦楚诸藩，以觇从违。归
报，进兵部郎中。参曹国公李景隆军事，密奏景隆凶
悖有异志，为景隆所陷，下诏狱，戍甘肃。及靖难兵入，
景隆开金川门，桓死之。成祖即位，治奸党，弼为景隆
所杀，族人逮死者三十馀人。妻死无子，二妾发功臣”
家为奴，即日自经死。